Skokvideo: Mans rand ouma wreed aan wat glo steelDie video volg onderaan die berig. ŉ Bejaarde vrou wat van winkeldiefstal verdink word, is wreed deur ŉ groep mans met ŉ hamer, gordel, toue en selfs ŉ besemstok geslaan. Die Daily Sun het ŉ agt minutelange selfoonvideo van die aanval bekom en op YouTube gelaai. Die koerant het Dinsdag berig die mans, wat die vrou aangeval het, is veiligheidswagte. Dit is in die stadium nie bekend in watter winkel die aanval plaasgevind het nie, dit is wel bekend dat die voorval in ŉ winkel in Jane Furse in Limpopo plaasgevind het. Die video wys hoe die vrou verskeie kere geslaan, geskop en ook verwurg word. Die wagte het haar ook op haar geslagsdele geslaan. Die vrou, wie se identiteit nie bekend is nie, is glo daarvan beskuldig dat sy ŉ pakkie onderklere gesteel het. Die mense in die video praat almal sePedi. Die slagoffer beweer sy het vir die ‘gesteelde’ items betaal en smeek om haar lewe. Al vyf persone is intussen verlede week in hegtenis geneem. Twee van die vyf mense wat van die aanranding op ‘n vrou aangekla word en die voorval afgeneem het, is Dinsdag op borgtog in die Nebo-landdroshof vrygelaat. Klik hier om meer te lees. WAARSKUWING: Die video is grafies van aard en kan sensitiewe lesers ontstel. http://youtu.be/05cM69jfvTM